Document ID: 31992R0052

ΚΑΝΟΝΙΣΜΟΣ (ΕΟΚ) αριθ. 52/92 ΤΟΥ ΣΥΜΒΟΥΛΙΟΥ της 19ης Δεκεμβρίου 1991 για την τροποποίηση του κανονισμού (ΕΟΚ) αριθ. 3301/91 σχετικά με το καθεστώς εισαγωγών ορισμένων κλωστοϋφαντουργικών προϊόντων, καταγωγής Γιουγκοσλαβίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι το Συμβούλιο, με τον κανονισμό (ΕΟΚ) αριθ. 3301/91 (1), θέσπισε κοινοτικές ποσοστώσεις για την εισαγωγή ορισμένων κλωστοϋφαντουργικών προϊόντων, καταγωγής Γιουγκοσλαβίας, κατόπιν της αναστολής, με τον κανονισμό (ΕΟΚ) αριθ. 3300/91 (2), των εμπορικών παραχωρήσεων που προβλέπονται στη συμφωνία συνεργασίας μεταξύ της Ευρωπαϊκής Οικονομικής Κοινότητας και της Ομοσπονδιακής Σοσιαλιστικής Δημοκρατίας της Γιουγκοσλαβίας (3) και τα σχετικά πρωτόκολλα και πράξεις συμπεριλαμβανομένου του πρόσθετου πρωτοκόλλου σχετικά με το εμπόριο των κλωστοϋφαντουργικών προϊόντων-
ότι οι προϋποθέσεις που οδήγησαν στη θέσπιση των ποσοστώσεων εξακολουθούν να υφίστανται-
ότι είναι σκόπιμο να διατηρηθεί το ίδιο καθεστώς για το έτος 1992 και, επομένως, να τροποποιηθεί ο κανονισμός (ΕΟΚ) αριθ. 3301/91 ώστε να ανανεωθούν οι ποσοστώσεις καθώς και οι λοιπές διατάξεις για το έτος 1992-
ότι ο παρών κανονισμός, εάν χρειαστεί, είναι δυνατόν να τροποποιηθεί για να ληφθεί υπόψη η εξέλιξη της πολιτικής κατάστασης στη Γιουγκοσλαβία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3301/91 τροποποιείται ως εξής:
1. Στο άρθρο 1 παράγραφος 1, στο άρθρο 2 παράγραφος 1 και στο άρθρο 14 παράγραφος 2, το έτος 1991 αντικαθίσταται από το έτος 1992.
2. Στο άρθρο 1 παράγραφος 1, η τελευταία πρόταση διαγράφεται.
3. Οι περιγραφές και οι κωδικοί των κατηγοριών των κλωστοϋφαντουργικών προϊόντων που περιέχονται στο παράρτημα του παρόντος κανονισμού αντικαθιστούν τις περιγραφές και τους κωδικούς των ίδιων κατηγοριών των παραρτημάτων Ι και ΙΙ του κανονισμού (ΕΟΚ) αριθ. 3301/91.
4. Στο παράρτημα ΙΙ στήλη 7 και στο παράρτημα ΙΙΙ παραρτήματα Α και Β, το έτος 1991 αντικαθίσταται από το έτος 1992.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου έως τις 31 Δεκεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Δεκεμβρίου 1991.

Labels: 3
1
18